Watak Sephiroth (daripada Final Fantasy VII) sebagai bos pilihan dalam judul Kingdom Hearts II, kini bersemuka dengan Sora.
"**Bos**" dalam konteks permainan video merupakan gelaran diberikan kepada watak musuh utama kawalan komputer yang perlu dilawan pemain (***boss battle***, "pertarungan bos") dalam kemuncak atau penghujung sesebuah tahap atau pusingan ditempuhi; musuh ini seringkali diaturcarakan lebih kuat handal daripada mana-mana musuh yang bersemuka dengan para pemain sebelum pertarungan tersebut.

Peran ini diilhamkan dari ketua sesebuah geng jenayah yang sering bergelar "bos" terutamanya dalam filem-filem seni bela diri Hong Kong terutamanya yang dilakonkan Bruce Lee seperti dalam filem *The Big Boss* (1971) melibatkan pertarungan anggota geng satu demi satu sebelum akhirnya melawan ketua geng serta *Game of Death* (1972) menampilkan perlawanan dalam setiap tingkat pagoda.

Peringkat dilawan
-----------------

### Bos mini (*miniboss*)

Bos mini atau juga disebut sebagai *midboss* (boss separa jalan) merupakan bos yang lebih kecil dan seringkali diprogram lebih lemah daripada bos di penghujung sesuatu kawasan atau level. Di antara miniboss dalam sejarah permainan video termasuklah Dark Link (siri The Legend of Zelda, Vile (siri Mega Max X), Allen O'Neil (Metal Slug) dan Bowser Jr. (siri Mario). Kadang-kala *miniboss* ditemui semula sebagai sebahagian daripada tentera musuh biasa.

### Adibos (*superboss*)

*Superboss* ataupun Bos Hebat merupakan sejenis bos yang seringkali ditemui dalam judul-judul permainan video berperanan (RPG). Mereka dianggap musuh-musuh pilihan (misalnya, bos ini tidak memainkan peranan besar dalam plot sesebuah judul), meskipun bukan semua bos pilihan adalah *superboss*. Mereka seringkali lebih hebat dan sukar ditewaskan berbanding bos yang ditemui para pemain yang merupakan sebahagian daripada plot utama judulnya (seringkali mempunyai lebih nyawa dan statistik yang lebih tinggi berbanding bos lain termasuklah bos akhir). *Superboss* dianggap sebagai cabaran terunggul dalam mana-mana judul dan dianggap dapat memberi cabaran tinggi kepada para pemain. Antara *superboss* terkenal dalam sejarah permainan video muncul dalam siri Final Fantasy, termasuklah Ruby dan Emerald Weapons dalam Final Fantasy VII, Ultima Weapon dan Omega Weapon dalam Final Fantasy VIII Ozma dalam Final Fantasy IX, Penance dalam Final Fantasy X, Yiazmat dalam Final Fantasy XIII dan Vercingetorix dalam Final Fantasy XIII. Sephiroth, watak antagonis utama Final Fantasy VII muncul sebagai bos pilihan dalam Kingdom Hearts dan Kingdom Hearts II.

Sesetengah *superboss* boleh memberi barang-barang istimewa mahupun kemahiran baru yang tidak boleh ditemui dari cara lain, yang mampu memberi kelebihan kepada para pemain dalam perjalanan mereka sepanjang sesebuah judul tertentu, misalnya seperti mata pengalaman tambahan ataupun senjata yang hebat. Ultima Weapon dari Final Fantasy VIII merupakan contoh yang baik, di mana para pemain boleh menggunakan *summon* Eden daripada Ultima Weapon, yang merupakan unit seruan terhandal dalam judul tersebut. *Summon* tersebut mahupun pertarungan tersebut adalah tidak wajib untuk dilengkapkan sekiranya para pemain sekadar iengin mencapai penghujung plotnya, namun melengkapkan pertarungan tersebut lalu mendapat *summon* tersebut dapat memudahkan lagi permainan yang para pemain akan alami sepanjang permainannya.

Rujukan
-------

1. ↑  Burt, Andy (2008-4). "No More Heroes: The Killer Boss Guide", *GamePro* jilid. 235. hlm. 66.
2. ↑  Pertarungan Bos 5 Tertinggi. MSNBC. Diterima pada 25 Mac 2008.
3. ↑  Thompson, Clive. (8 Mei 2006) Siapakah Boss? *Wired*. Diterima pada 22 Mac 2008.
4. 1 2  Grayson, Nathan (19 February 2021). "Why Do We Call The Hardest Video Game Enemies 'Bosses,' Anyway?". *Kotaku*. Dicapai pada 19 February 2021.
5. 1 2  Stuart, Keith (9 April 2014). "Bruce Lee, UFC and why the martial arts star is a video game hero". *The Guardian*. Dicapai pada 20 July 2020.

Pautan luar
-----------

* Pertarungan Bos 5 Terhebat di MSNBC
* Bos Permainan Video Sepuluh Terhebat di GameSpot
* Retro Junk - Sepuluh Bos dalam Era 2D di Retro Junk

|  |  |
| --- | --- |
| Ikon tunas | Rencana permainan video ini ialah rencana tunas. Anda boleh membantu Wikipedia dengan mengembangkannya. |

* l
* b
* s